Sikkerhedsminister Wong Sio Chak understregede, at myndighederne ikke ville overvåge individuelle onlineaktiviteter eller begrænse ytringsfriheden, idet kriminalpolitiet kun ville overvåge databevægelser og ikke analysere deres indhold. Foreningen af embedsmænd i Macao (ATFPM) sendte en skrivelse til sikkerhedsministeren, hvori de udtrykte bekymring med hensyn til, om den nye lov var forenelig med forfatningen for så vidt angår personlige frihedsrettigheder og andre spørgsmål.

Et lovforslag om cybersikkerhed blev vedtaget den 22. december 2019. Et af kravene heri er, at telekommunikationsselskaberne registrerer det rigtige navn på brugerne af deres tjenester såsom forudbetalte SIM-kort. Dette vil blive indført af telekommunikationsudbyderne. Internetudbyderne vil opbevare deres brugeres aktivitetslog i mindst et år. De vigtigste forsyningsselskaber (f.eks. transport, telekommunikation, elektricitet og vand) beføjes til at håndhæve cybersikkerhedsforanstaltninger. Der skal etableres et nyt cybersikkerhedscenter (Cybersecurity Incidents Alert and Response Centre (CARIC)) under kriminalpolitiets koordinerende ledelse, som skal være modtagecenter for alle anmeldelser om cyberhændelser og overvåge datatransmission og datastrømme. Overtrædelser af loven kan medføre bøde på mellem 50 000 og 5 mio. MOP.

Den nye regering tiltrådte den 20. december. Den nye regeringsleder blev taget i ed under et tredages besøg, som præsident Xi Jinping aflagde i Macao. Af den tidligere regerings fem ministre fortsatte ministeren for sikkerhed og ministeren for transport og offentlige arbejder i den nye regering. Tre af de 11 siddende medlemmer i eksekutivrådet beholdt deres post.

Den 25. august valgte valgkomitéen Ho Iat-Seng som ny regeringsleder til erstatning for Fernando Chui med 392 stemmer ud af de afgivne 400. Da en alternativ kandidat skulle have haft 66 nomineringer fra valgkomitéen, blev Ho Iat-Seng valgt uden modkandidater.

Det økonomisk samarbejde med det kinesiske fastland blev udbygget i 2019. Omkring tidspunktet for præsident Xi Jinpings besøg blev der således bekendtgjort nye foranstaltninger inden for finansielle tjenesteydelser med henblik på at understøtte Macaos diversificering.

Økonomisk er Macao fortsat verdens største kasinodestination, og spilturisme er drivkraften bag områdets økonomiske vækst. Opbremsningen i den kinesiske økonomi og handelskrigen mellem USA og Kina var de primære årsager til en tilbagegang på 3,5 % i Macaos BNP. Dette understreger, at Macaos lille og i vidt omfang åbne økonomi er stærkt afhængig af den økonomiske, finansielle og politiske udvikling på det kinesiske fastland. Diversificeringsindsatsen fortsætter med moderat succes, idet spilaktiviteterne stadig står for næsten halvdelen af BNP.

Selv om forfatningen og andre retsakter ikke åbner mulighed for gennemførelse af almindelige direkte valg, opfordrer EU myndighederne i Macao til at fremme større borgerinddragelse i valget af regeringslederen og den lovgivende forsamling.

Macaoborgernes rettigheder og grundlæggende frihedsrettigheder blev generelt fortsat respekteret, og retsstatsprincippet blev opretholdt i 2019 i henhold til "ét land, to systemer"-princippet, der er indarbejdet i Macaos forfatning. I Macaos medier var der fortsat mulighed for at udtrykke en lang række forskellige synspunkter trods en vis bekymring over tiltagende selvcensur.

I december tiltrådte en ny regeringsleder (Chief Executive), Ho Iat-Seng. Præsident Xi Jinping aflagde et tredages besøg i Macao for at markere udnævnelsen og tyveårsdagen for overdragelsen af Macao.

I 2019 blev "ét land, to systemer"-princippet fortsat gennemført til fordel for Macao, Kina som helhed og det internationale samfund.

Siden Macao blev overdraget til Folkerepublikken Kina i 1999, har Den Europæiske Union og dens medlemsstater nøje fulgt den politiske og økonomiske udvikling i Det Særlige Administrative Område Macao, der bygger på "ét land, to systemer"-princippet. Den Europæiske Union overholder fortsat "ét Kina"-politikken og støtter "ét land, to systemer"-princippet og gennemførelsen heraf. Denne årsrapport om udviklingen i Macao forelægges i overensstemmelse med tilsagnet i 1997 over for Europa-Parlamentet.

Et forslag om en ny civilbeskyttelseslov kriminaliserer udbredelsen af rygter og falske oplysninger i nødsituationer. Foranstaltningen skal kun finde anvendelse, når myndighedernes civilbeskyttelsesforanstaltninger er fuldt iværksat under omstændigheder som f.eks. under en tyfon. Ændringer af lovforslaget er blevet hilst velkommen, om end civilsamfundet og pressens organisationer har udtrykt bekymring over foranstaltningens potentielle indvirkning på ytringsfriheden og pressefriheden.

Et forslag fra et prodemokratisk medlem af den lovgivende forsamling om at ændre valgloven vedrørende regeringslederen for at undgå, at der kun er én endelig kandidat til regeringens toppost, blev afvist med den begrundelse, at kun regeringen kan foreslå ændringer af Macaos politiske struktur.

Politiet bekendtgjorde, at der inden udgangen af første kvartal af 2020 ville blive opsat og testet de første 50 offentlige overvågningskameraer med ansigtsgenkendelse i Macao. Omkring 50 trafikkameraer til nummerpladegenkendelse skal også opsættes og testes. De lokale myndigheder planlægger at installere 2 400 videoovervågningskameraer i seks etaper inden 2023. Politiet udtalte i en erklæring af 7. november 2019, at ansigtsgenkendelsesteknologi kun skulle anvendes, når politiet efterforsker kriminelle handlinger.

Macaos myndigheder fortsatte med at henvise til sikkerhedshensyn som grundlag for at nægte indrejse i Macao for journalister, civilsamfundsaktivister og fremtrædende skikkelser, herunder personer fra Hongkong. Selv om Macaos immigrationsmyndigheder har beføjelse til at give afslag på indrejse i området, mangler der gennemsigtighed i sådanne tilfælde.

Rettigheder, frihedsrettigheder og lige muligheder

Rettigheder og grundlæggende frihedsrettigheder og retsstaten blev generelt respekteret i det omfang, der gives garanti herfor i Macaos forfatning og i henhold til "ét land, to systemer"-princippet.

Der er hidtil ikke taget skridt til at nedsætte et uafhængigt menneskerettighedsorgan i overensstemmelse med den anbefaling, som FN's Komité mod Tortur udstedte i december 2015.

Pressefriheden blev generelt respekteret, om end selvcensuren steg i omfang. Macaos journalistforbund (AJM) udsendte en erklæring i løbet af året for at henlede opmærksomheden på problemer med pressefriheden, f.eks. det pres, der blev øvet op til Xi Jinpings besøg.

Forsamlingsfriheden blev generelt respekteret i Macao. Politiet har imidlertid givet afslag på tilladelse til offentlige forsamlinger, som skulle vise solidaritet med demonstranterne i Hongkong. Den 30. september 2019 forkastede den øverste appeldomstol en appel, der var iværksat vedrørende det forbud, der var nedlagt mod at protestere mod politibrutalitet i Hongkong, idet domstolen fandt, at en sådan protest ville være ulovlig af f.eks. den grund, at det "ville være en indblanding i Hongkongs indre anliggender". Tiananmen blev mindet med levende lys på 30-årsdagen.

Den 8. juli vedtog den lovgivende forsamling regeringens lovforslag om en lovbestemt mindsteløn for alle arbejdstagere undtagen husarbejdere og ansatte med handicap. Macao har ikke sørget for effektiv håndhævelse af foreningsfriheden og retten til kollektive overenskomstforhandlinger, jf. Den Internationale Arbejdsorganisations (ILO's) konventioner. EU tilskynder fortsat Macao til at gøre dette.

Der gøres en markant indsats for at bekæmpe menneskehandel gennem foranstaltninger såsom kurser i bekæmpelse af menneskehandel for embedsmænd og efterforskning af mistænkelige tilfælde af tvangsarbejde. EU er parat til at intensivere samarbejdet for at afhjælpe denne globale udfordring.

Diskrimination på grund af seksuel orientering og kønsidentitet er fortsat en kilde til bekymring, især inden for beskæftigelse, uddannelse og sundhed. Forhold mellem personer af samme køn er endnu ikke omfattet af den retsakt, der gør vold i hjemmet til en strafbar handling. FN's Komité for Økonomiske, Sociale og Kulturelle Rettigheder tilskyndede i juni 2014 Macao til at vedtage omfattende antidiskriminationslovgivning.

Macao har fortsat sin solide indsats for at bekæmpe korruption gennem foranstaltninger, f.eks. i forbindelse med arbejdet i korruptionsbekæmpelseskommissionen (CCAC). En ny korruptionsbekæmpelseskommissær blev udnævnt i december 2019. CCAC's årsrapport, der udkom i marts, fremhævede de væsentligste bekymringer og den fortsatte indsats for at bekæmpe korruption blandt embedsmænd.

Økonomisk udvikling

I 2019 var Macao fortsat en af verdens rigeste økonomier målt i BNP pr. indbygger med den største spilindustri i verden.

I årets løb skete der en tilbagegang i Macaos økonomi på 4,7 %, især på grund af et fald i eksporten af tjenesteydelser og i investeringer. Investeringerne faldt med 20,1 % i forhold til året før, hovedsagelig som følge af lavere investeringer i byggesektoren. Spileksporten faldt med 4 % i forhold til året før, mens turismen faldt med 5,7 %. Faldet i eksporten af tjenesteydelser skyldes primært, at besøgende i Macao forbrugte 8 % mindre under besøget. Selv om antallet af besøgende turister steg med 10 % i årets løb (til i alt 39,4 mio. besøgende, hvoraf 70 % var fra det kinesiske fastland), faldt forbruget pr. indbygger med 16,5 % og ophævede dermed stigningen i antal turister.

Trods tilbagegangen har Macao stadig fuld beskæftigelse. Arbejdsløsheden har ligget fast på under 2 % de seneste otte år (også i nedgangsperioden 2014-2016), og 2019 var ingen undtagelse. På denne baggrund er Det Særlige Administrative Område stærkt afhængigt af udenlandsk arbejdskraft, som udgør ca. 40 % af den samlede arbejdsstyrke. Inflationen var under kontrol i 2019 og lå på 2,75 %.

Macaos finanspolitiske stilling i 2019 var fortsat sund. Det Særlige Administrative Område har store reserver (580 mia. MOP svarende til 67 mia. EUR), og der har konsekvent været overskud på de offentlige finanser.